**Ο αγώνας των μαθητών έχει αφορμή τις…μάσκες**

Το κύμα κινητοποιήσεων και καταλήψεων των μαθητών της χώρας προσπαθεί η Κυβέρνηση μαζί με τα συστημικά μέσα, να το παρουσιάσουν ως αντίδραση στις μάσκες και μη συμμόρφωση στα μέτρα προστασίας. Η πραγματικότητα βέβαια είναι πως οι μαθητές διεκδικούν όλα όσα η Κυβέρνηση δεν έκανε τους προηγούμενους 6 μήνες, καταφεύγοντας απλώς στη μάσκα ως πανάκεια.

Οι μαθητές δεν αντιδρούν στη χρήση της μάσκας στα σχολεία αλλά στα κενά εκπαιδευτικών και υπαλλήλων καθαρισμού, στις υπεράριθμες τάξεις των 25 και 30 μαθητών, στην έλλειψη πραγματικών μέσων προστασίας και απολυμάνσεων των σχολικών εγκαταστάσεων.

Καλό θα ήταν λοιπόν τόσο τα μέσα ενημέρωσης, όσο και οι εισαγγελείς να είναι πιο προσεχτικοί. Όπως επίσης καλό θα ήταν η Κυβέρνηση να μην καταφεύγει στα όσα αποκρουστικά είδαν το φως της δημοσιότητας με τις προληπτικές προσαγωγές μαθητών στο Κερατσίνι και την Κρήτη, γιατί ο αυταρχισμός της εδώ δεν θα περάσει.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**